สอบถามค่ะพอดีมีตุ่มแดงๆขึ้นโหนกข้างขวาอวัยวะเพศสีแดงแต่ไม่มีหัวโดนแล้วเจ็บมากๆเรยค่ะต้องรอให้มีหัวก่อนไหมค่ะต้องทำยังไม่ถึงจะหายค่า
สวัสดีค่ะ ตุ่มแดงๆ ที่บริเวณหัวหน่าวข้างอวัยวะเพศ อาจเป็น1. รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา หรืออาจไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดงๆ หรืออาจเป็นหัวหนองก็ได้ มักมีอาการเจ็บๆแสบๆ หรือคันร่วมด้วย สาเหตุอาจมาจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคืองต่อรูขุมขน2. การอักเสบของผิวหนังและเนื้อเยื่อใต้ผิวหนัง (cellulitis) โดยจะมีอาการบวมแดง เจ็บและปวด สาเหตุเกิดจากการติดเชื้อแบคทีเรียจากผิวหนังที่มีรอยแผล เช่น แผลถลอกเล็กๆ ที่อาจเกิดจากการเกา เมื่อผิวหนังเกิดรอยแผล เชื้อโรคก็จะเข้าสู่ผิวหนังชั้นและเนื้อเยื่อทำให้เกิดการติดเชื้ออักเสบได้ ทั้งนี้ การอักเสบของเนื้อเยื่อ อาจพัฒนากลายเป็นฝีตามมาได้ โดยจะเห็นหัวสีขาว หรืออาจเห็นหนองไหลออกมา3. แผลเป็นชนิดนูน(hypertrophic scar) แต่จะไม่ได้ทำให้มีอาการเจ็บ4. ก้อนเนื้องอกของผิวหนังและชั้นใต้ผิวหนัง เช่น ก้อนเนื้องอกหลอดเลือด ซึ่งจะมีสีออกแดง-น้ำตาลได้ เป็นต้น แต่ก็ไม่ได้ทำให้มีอาการเจ็บในเบื้องต้น ให้งดการโกนหรือถอนขน งดการใช้สารต่างๆ ที่จะนำมาทาที่บริเวณผิวหนังใกล้อวัยวะเพศ เช่น แป้ง โลชั่น น้ำหอม เป็นต้น และควรรักษาความสะอาด อาจใช้สบู่สำหรับฆ่าเชื้อฟอก แล้วล้างให้สะอาด ไม่ใส่กางเกงชั้นในและกางเกงที่รัดแน่นจนเกินไป เป็นต้น หากมีอาการปวด เจ็บมากขึ้น หรือกลายเป็นหัวหนอง คือเห็นมีหัวสีขาว หรือตุ่มมีจำนวนเพิ่มมากขึ้น กก็ควรไปพบแพทย์เพื่อตรวจรักษาค่ะ